
TÁRSULÁSI  MEGÁLLAPODÁS

közoktatási feladatok ellátására


Martfű Város és Mezőhék Község Önkormányzatainak képviselő-testületei a helyi önkormányzatokról szóló 1990. évi LXV. Törvény 43. §-ában, valamint a helyi önkormányzatok társulásairól és együttműködéséről szóló 1997. évi CXXXV. Törvény 8. §-ában foglalt rendelkezések alapján a közoktatási feladataik ellátására közoktatási intézményeik közös fenntartásában állapodnak meg. 

A társulás céljai: 

· Az oktatásszolgáltatás szakmai feltételeinek jobb megalapozása, a nevelés-oktatás színvonalának javítása a pedagógiai szempontok, valamint a demográfiai helyzet figyelembevételével.

· A tankötelesek nevelési-oktatási alapfeladatai költséghatékonyságának javítása, amely következtében növekszik az általános iskolai ellátás biztonsága, az azzal járó közös költségek forrása, illetve biztosítása.

· A társult önkormányzat által helyben fenntartott iskola, közoktatási intézmény  épületének gazdaságosabb hasznosítása.

· Az intézményi társulás számára igénybe vehető normatív támogatás kihasználása a szolgáltatások minőségének javítására.

· Közös pályázati célok megvalósítása.



1. A társulás neve, székhelye, működési területe, jogállása

	A társulás neve: Martfű és Mezőhék Közoktatási Intézményfenntartó Társulása
	Székhelye:	   5435 Martfű, Szent István tér 1.

	Működési területe: a társult önkormányzatok közigazgatási területén lakóhellyel rendelkező vagy onnan bejáró tanuló esetében feladat ellátási kötelezettséggel, valamint bármely önkormányzat közigazgatási területe az onnan bejáró gyermekek, tanulók tekintetében.

	A társulás jogállása: A társulás önálló jogi személyiséggel nem rendelkezik, döntéshozó szerve a társult önkormányzatok képviselő-testületei. A közös fenntartással kapcsolatos feladat és hatásköröket Martfű Város Önkormányzatának Képviselő-testülete gyakorolja a társult önkormányzatok véleményének kikérésével. Martfű Város Önkormányzata a Szolnoki Kistérség Többcélú Társulásának tagja, a jelen megállapodással létrejövő intézményfenntartó társulás kistérségen átnyúló mikrotársulásként működik.

A társulás által fenntartott közoktatási intézmény költségvetése és zárszámadása Martfű Város Önkormányzata Képviselő-testületének költségvetési, zárszámadási rendeleteibe épül be.

A részben önállóan gazdálkodó költségvetési szervként működő, az előirányzatok feletti rendelkezési jogosultság szempontjából teljes jogkörrel bíró közoktatási intézmény pénzügyi-gazdasági feladatait, a pénzügyi-gazdasági feladatok ellátásáról szóló kétoldalú külön megállapodások alapján Martfű Város Önkormányzatának Polgármesteri Hivatala látja el.


2. A társulás tagjainak neve, székhelye


Martfű Város Önkormányzata
	Székhelye: 5435 Martfű, Szent István tér 1.
	Törzsszáma:  733018
	Adószáma:  15410106-2-16
	Bankszámlaszám: 11745169-15410106-00000000
	Képviselő: Dr. Bakonyi Péter polgármester (a továbbiakban: „A gesztor önkormányzat polgármestere”)



	Mezőhék Község Önkormányzata
	Székhelye: 5453 Mezőhék, Felszabadulás út 1.
	Törzsszáma: 
Adószáma: 15412555-1-16
Bankszámlaszám: 11745097-15412555-00000000
	Képviselő: Fórizs Ágnes polgármester, (a továbbiakban: „A társult önkormányzat polgármestere”)

3.	A társulás gesztora, székhelye

			   Martfű, Város Önkormányzata
			   5435 Martfű, Szent István tér 1.


 4. A társulás által közösen fenntartott intézmények neve, címe[footnoteRef:1] [1:  Megállapította: Martfű Város Önkormányzatának Képviselő-testülete ………………. Határozatával
                            Mezőhék Község Önkormányzatának Képviselő-testülete 25/2011.(V.26.) határozatával.
                            Hatályos: 2010. 08.01-től] 


		Székhely intézmény:

	József Attila Általános Iskola (5435 Martfű, Május 1. út 2.)

               Tagintézménye:

	
József Attila Általános Iskola Mezőhéki Általános Iskolája
/Mezőhék, Mártírok útja 9/b/



5. A társulás tevékenységi köre: [footnoteRef:2] [2:  Megállapította: Martfű Város Önkormányzatának Képviselő-testülete ………………. Határozatával
                            Mezőhék Község Önkormányzatának Képviselő-testülete 25/2011.(V.26.) határozatával.
                            Hatályos: 2011. 08.01-től
] 


5.1. Az intézmény önkormányzati feladatként ellátandó tevékenységei, melyek ellátása elsődlegesen:

1. A közoktatásról szóló 1993. évi LXXIX. törvényben a nyolc évfolyamos általános iskolai nevelés-oktatás, 
b. A közoktatásról szóló 1993. évi LXXIX. törvényben előírt napköziotthoni, tanulószobai ellátás biztosítása.
c. Sajátos nevelési igényű tanulók ellátása.
d. Nyelvi előkészítő évfolyam működtetése.

5.2. Az alapfokú oktatás szakmai munkájáért és az ésszerű, költség-hatékony gazdálkodás megvalósításáért a tagintézmény vezetője tartozik felelősséggel és gyakorolja a feladat-ellátási helyen alkalmazottak felett az egyéb (munkaidő beosztás, szabadság kiadása stb.) munkáltatói jogokat. A mezőhéki tagintézmény vezetőjének megbízása, a megbízás visszavonása az érintett község önkormányzati képviselőtestületének egyetértésével történhet. A vezetők közötti munkamegosztást az intézményi SZMSZ és a munkaköri leírások tartalmazzák.




6. A megállapodás tartalma: [footnoteRef:3] [3:  Megállapította: Martfű Város Önkormányzatának Képviselő-testülete ………………. Határozatával
                            Mezőhék Község Önkormányzatának Képviselő-testülete 25/2011.(V.26.) határozatával.
                            Hatályos: 2011. 08.01-től
] 


6.1. Mezőhék Község Önkormányzata az önkormányzati törvényből adódó nevelési és oktatási alapellátási kötelezettségét Martfű Város Önkormányzatával ezen társulási megállapodás alapján biztosítja.

6.2. A közoktatási feladatellátást biztosító intézmények szerkezete a következő:

1. 1-8. évfolyamos székhely intézmény működik:
		Martfű, Május 1. u. 2.  szám alatt
		
1. 1-4. évfolyamos tagintézmény működik
			Mezőhék, Mártírok út 9/b. szám alatt



6.3. Martfű Város Önkormányzata a szerződéssel érintett tagintézmény közreműködésével garantálja, hogy ugyanolyan tanulói jogokat és lehetőségeket biztosít e megállapodás keretében működő intézmények valamennyi tanulójának, különös tekintettel az alábbiakra:

a. napközi és tanulószobai ellátás,
b. felzárkóztatás, 
c. tehetséggondozás szervezeti kereteinek igénybevétele,
d. sport és mindennapos testnevelés 1-4. évfolyamon.

	A társulásban résztvevő intézmények egységesen kezelik a tanulói, nevelőtestületi kötelezettségeket is:
e. a tanév rendje tekintetében,
f. a rendezvényeken, továbbképzéseken, versenyeken való részvétel lehetőségének biztosításában,
g. a házirend közösen elfogadott  alapnormáinak betartásában.


7. A társulás egyéb szolgáltatásai 


7.1. Az 1-8. évfolyamos tanulók a helyi igényekhez és sajátos lehetőségekhez igazodva részesülnek tanórán kívüli tevékenységekben – melyek az intézmény alapdokumentumaiban kerülnek konkretizálásra. 
Igény szerint szorgalmi időben, továbbá tanítási szünetekben – a feladatot ellátó intézmény által elnyert, és a szülők által biztosított források terhére – erdei iskola, turisztikai, sport-és művészeti táborok működtetésére, szabadidős programok és egyéb, a korosztályt érintő programok szervezésére kerülhet sor. A társulás keretében közös szándék, hogy a helyi közművelődési rendezvények (színházak, koncertek, előadások, kiállítások, stb.) tehetséggondozó programok, hagyományápoló rendezvények száma növekedjen és eljusson a társult településre.
	

7.2.   A tagiskola ellátja a tanulókkal és közalkalmazottakkal kapcsolatos egyéb szolgáltatásokat:

0. a szociális, gyermek- és ifjúságvédelmi feladatokat,
0. az iskola-egészségügyi, a fogászati, szemészeti szűrési és prevenciós feladatokat,
0. a tanulói és nevelői nyilvántartással kapcsolatos adminisztrációt,
0. a tankönyvrendelést, a diákigazolványok nyilvántartását, az éves statisztika tagintézményre vonatkozó feladatait.


8. A társult felek a költségek viselése tárgyában az alábbiakban állapodnak meg: 

8.1. Mezőhék Község Önkormányzata, a mindenkor hatályos költségvetési törvényben biztosított normatívákkal járul hozzá a közoktatási feladatok kiadásaihoz, ezért felhatalmazza Martfű Város Önkormányzatát, hogy az aktuális költségvetési törvényben garantált állami normatívákat az ellátott gyermeklétszám függvényében az államháztartástól közvetlenül igényelje. Az igénylést és elszámolást a Szolnoki Kistérség Többcélú Társulása belső ellenőre a helyszínen ellenőrzi.

8.2  A normatívák megosztását évente újra kell tárgyalni és azt egy Normatíva megosztó megállapodásban rögzíteni kell, a költségvetési törvény megjelenését követő 30 napon belül. A Normatíva megosztó megállapodás mellékletét képezi a Feladatellátó megállapodásnak.

8.3.  Martfű Város Önkormányzata abban az esetben, ha a 8.2. pontban rögzített normatíva bevételek nem fedezik az 1-4 évfolyamon felmerülő kiadásokat, akkor Mezőhék Önkormányzata kötelezettséget vállal a tagintézmény finanszírozásában jelentkező, tényleges, Martfű Város Önkormányzata által kifizetett többletkiadások megtérítésére.

8.4.  A Mezőhéki Önkormányzat által 8.3. pontban rögzített kiadások megtérítése havi megosztásban történik, aktuális hó 15. napjáig a mindenkori költségvetési rendeletben meghatározottak szerinti összegben. Vita esetén a Martfű Város Önkormányzat költségvetése az irányadó.

8.5.  A Költségek elszámolás és ezek megtérítése mind a kettő Önkormányzat felé utólagosan aktuális évet követő szeptember 1-ig történik, a Szolnoki Kistérség Többcélú Társulása által lehívott és elszámolásban kimutatott normatíva leosztása után. A költségek megtérítése, jóváírása az aktuális évet követő év költségeit módosítja a következő módon:

a.  Ha a mezőhéki Önkormányzatnak többlet befizetése keletkezet az előző évre, akkor annyival kevesebb kell fizetni szeptember 1. követő időszakra. 

b. Ha a mezőhéki Önkormányzatnak hiánya keletkezett (az előző évben többet kellet volna fizetni illetve a normatíva a tervezett szint alatt teljesült) az előző évre, akkor annyival többet kell fizetni szeptember 1. követő időszakra havi elosztásban.

8.6.  A gesztor önkormányzat a 8.2. és a 8.3. pontban megjelölt forrásból biztosítja a tagintézmény szakmai feladatellátásához kapcsolódó költségeinek fedezetét, amelyek kizárólag a következők lehetnek:


0. A tagintézményben oktató-nevelő munkát végző pedagógus közalkalmazottak bérét és annak járulékát,
0. a nevelő-oktató munka szakmai kiadásainak fedezetét,
0. az iskola szemléltetőeszközeinek fejlesztését, az iskolai könyvtár, az IKT eszközök fejlesztést,
0. pedagógus továbbképzés, szakkönyvek és folyóiratok beszerzését,
0. tanügyi nyomtatványok beszerzését,
0. szakmai szolgáltatás igénybevételét, 
0. a székhely intézmény igazgatójának, valamint a tagintézmény-vezető utazási költségeinek fedezetét, 
0. közös költségek fedezését (pl. a feladatellátás igazgatási, gazdálkodási, ügyviteli költségeinek tanulólétszám arányos finanszírozását).

8.7.  A székhely önkormányzat a központi költségvetés által a gyermekétkeztetésre biztosított támogatást átadja Mezőhék Önkormányzatának, amennyiben a gyermekétkeztetést biztosítja.

8.8. Martfű Város Önkormányzata a 2007. szeptember 1-jét megelőzően kötött pénzügyi kötelezettségvállalásokért (VÁTI-val kötött megállapodás) nem vállal felelősséget. 




9. A közoktatási feladatellátást szolgáló vagyon, költségek viselése[footnoteRef:4] [4:  Megállapította: Martfű Város Önkormányzatának Képviselő-testülete ………………. Határozatával
                            Mezőhék Község Önkormányzatának Képviselő-testülete 25/2011.(V.26.) határozatával.
                            Hatályos: 2011. 08.01-től
] 


Az intézmény által használt ingatlanok: 

	-     5435 Martfű, Május 1. út 2. 
	       - általános iskola épülete - 
		-     5453 Mezőhék, Mártírok út 9/b. 
		       - általános iskola épülete – 

Az intézményi társulás székhely településén található intézményének működésére szolgáló ingatlanok és ingóságok Martfű Város Önkormányzatának, a mezőhéki tagintézmény működésére szolgáló ingatlan és ingóságok Mezőhék Önkormányzatának tulajdonát képezik


0. A székhely intézmény által használt ingatlan és ingóság, annak üzemeltetési és karbantartási költségei, a vagyonkezelés terhei és egyúttal a nem haszonszerzési célú bevételek a székhely  önkormányzatot terhelik, illetve illetik meg.

0. A tagintézmény általános iskolai feladat-ellátáshoz kapcsolódó ingatlanokkal, létesítményekkel, berendezésekkel és eszközökkel kapcsolatos üzemeltetési és fenntartási feladatokat Mezőhék önkormányzata látja el.


9.3. A tagintézményhez megvalósított eszközbeszerzések a telephely szerint illetékes önkormányzat vagyonát képezik. 
Az intézmény társulás megszűnése esetén a közösen elnyert források, eszközök tanulóarányosan illetik meg az intézményi társulás azon részintézményeit, akik kedvezményezettjei voltak a forrásoknak, támogatásoknak.

9.4.	Az intézményi társulás működése során a fentiekben felsorolt vagyonkörön kívűl keletkezett vagyonszaporulat a társult önkormányzatok közös tulajdonát képezi. A társulás megszűnésekor a közös használatú vagyontárgyak esetében a Polgári Törvénykönyv közös tulajdon megszüntetésére vonatkozó szabályai szerint járnak el a társult Képviselő-testületek.

10. A társulás működésének szabályai

10.1. A Képviselő-testületek a társulás által fenntartott oktatási intézmény tekintetében együttesen gyakorolják az egyébként a képviselő-testületet megillető, a közoktatásról szóló törvényben és más, vonatkozó jogszabályokban meghatározott jogokat.

10.2. Az intézményi működés szakmai, törvényességi előírásoknak megfelelő alapdokumentumait és azok módosításait a társult tagok határozataikkal hagyják jóvá.

10.3. A társulás intézményei egységes pedagógiai program alapján működik.

10.4. A tagintézmény helye szerinti Képviselő-testület – saját költségvetési helyzetének megfelelően – önállóan határozhatja meg az adott tanévben indítható osztályok, napközis csoportok számát, a tagintézményben szervezett egyéb foglalkozások óraszámát, formáját és tartalmát.

10.5. A társulás által fenntartott intézmény vezetőjét (igazgató) érintő vezetői megbízás, felmentés, vezetői megbízás visszavonása, az összeférhetetlenség megállapítása, fegyelmi eljárás megindítása, a fegyelmi büntetés kiszabása munkáltatói jogokat Martfű Város Önkormányzatának Képviselő-testülete gyakorolja Mezőhék Község Önkormányzata Képviselő-testülete véleményének kikérésével. Az intézményvezető tekintetében az egyéb munkáltatói jogokat Martfű Város Polgármestere gyakorolja.

10.6. A tagintézmény-vezetőt az igazgató a tagintézmény székhelye szerinti Képviselő-testület véleményének kikérésével nevezheti ki.

10.7. A tagintézmények dolgozói vonatkozásában a munkáltatói jogkört az igazgató gyakorolja. A tagintézmények esetében a dolgozók kinevezése és kinevezésük megszüntetése a tagintézmény-vezető javaslatára és egyetértésével történik, ennek esetleges többlet pénzügyi következményei  a tagintézmények székhelye szerinti önkormányzatot terhelik.

10.8. A képviselő-testületek a társulással kapcsolatos döntések elfogadására együttes ülést is tarthatnak. Az együttes ülésre az alábbi szabályokat kell alkalmazni:
· A társult önkormányzatok bármelyik képviselő-testülete kezdeményezi az    együttes ülést, azt a székhely település polgármesterének össze kell hívni.
· A kezdeményező képviselő-testület gondoskodik – a polgármester és a jegyző útján – a téma, az előterjesztés előkészítéséről. Az együttes testületi ülések helye a polgármesterek eseti egyezsége alapján történik.
· Az együttes testületi ülésen a székhely település polgármestere elnököl.

10.9. A társulásban résztvevő képviselő-testületek mindegyikének minősített többséggel hozott döntése szükséges 

· A megállapodás jóváhagyásához,
· A megállapodás módosításához,
· A megállapodás megszüntetéséhez,
· A társuláshoz történő csatlakozás való hozzájáruláshoz.

11. A társulás ellenőrzésének rendje

11.1. A társulás működésének ellenőrzését, a feladatok egyeztetését az érintett polgármesterek együttesen végzik. Az ellenőrzésbe a Pénzügyi Bizottságok, illetve egyéb bizottságok is bekapcsolódhatnak, konkrét témákhoz kapcsolódóan eseti írásos megbízással más képviselők, vagy szakemberek is képviselhetik a polgármestereket, illetve a Többcélú Kistérségi Társulás keretében működő belső ellenőrzési szervezet is felkérhető. A polgármesterek egyenrangúak és egyenjogúak.

11.2. Az ellenőrzések eredményéről, valamint a társulás pénzügyi helyzetéről, a társulás tevékenységének és céljainak megvalósulásáról a társult önkormányzatok polgármesterei a zárszámadást jóváhagyó ülésen számolnak be a képviselő-testületnek.

11.3. Az oktatási intézmény igazgatója évente egy alkalommal beszámol a képviselő-testületeknek
· Az intézmény személyi, dologi, tárgyi feltételeiről,
· A törvényességi, szakmai követelmények betartásáról,
· A létszámok (tanuló, alkalmazotti) alakulásáról, szakos ellátottságról, csoportbeosztásról, tantárgyfelosztásról,
· A közoktatási társulást érintő feladatokról.

11.4. A polgármesterek együttesen és külön-külön is tájékoztatást kérhetnek az intézmény igazgatójától, az egyes feladatok megvalósításáról, melyet az igazgató az intézmény belső szabályzataiban rögzített rendnek megfelelően köteles megadni.

11.5. A társulás és a közoktatási intézmény költségvetési, pénzügyi-gazdasági ellenőrzését a Szolnoki Kistérség Többcélú Társulása keretében működő belső ellenőrzés végzi.





12. A társuláshoz történő csatlakozás

12.1. A társult képviselő-testületek a csatlakozást kizárólag azon önkormányzatok képviselő-testületei részére teszik lehetővé, amelyek határozatban nyilatkoznak arról, hogy 

· Elfogadják a társulás céljait,
· hatékonyan közreműködnek a feladatok költségkímélő megvalósításában,
· vállalják a költségek és többletköltségek viselésének jelen megállapodásban rögzített módját, és jelen megállapodásban foglaltakat magukra nézve kötelezően ismerik el.

12.2. A csatlakozásról valamennyi társult önkormányzat képviselő-testületének minősített többséggel hozott döntése szükséges.

12.3. A társult képviselő-testületek a közoktatásról szóló 1993. évi LXXIX. Törvény 102. § (9) bekezdésében foglaltakra figyelemmel kikötik, hogy közoktatási intézmény csatlakozása kizárólag július vagy augusztus hónapban történhet.



13. A közoktatási megállapodás felmondása, az elszámolás rendje 

13.1. Jelen megállapodás 2010. augusztus 1. napjától lép hatályba és  határozatlan időre szól. A szerződést egyoldalú nyilatkozattal csak a tanév utolsó napjával (augusztus 31.) lehet megszüntetni. A felbontás kezdeményezését bármely fél elindíthatja, de azt legalább 4 hónappal előre írásban közölni kell. A társult önkormányzat részéről kezdeményezett felmondás nem ad alapot a gesztor önkormányzattal szembeni vagyoni követelés megfogalmazására, illetve érvényesítésére. 

13.2.	A megállapodás felmondása az 1997. évi CXXXV. tv-ben meghatározottak szerint történhet. 
	
13.3. A  kivált önkormányzatra a kiválást követően visszaszáll a jelen megállapodás alapján jogutódlással átadott közoktatási alapfeladat-ellátási kötelezettsége, és a befogadó intézményt nem terheli tovább a jelen megállapodás alapján átvállalt szolgáltatási kötelezettség.

13.4. Martfű Város Önkormányzata, a megállapodás megszűnésének napját követő 30 napon belül köteles elszámolni a kivált önkormányzattal az éves költségvetési rendeletben előzetesen jóváhagyott kiadások és bevételek teljesítésével, a normatív bevételeken túli támogatások időarányos felhasználását és a kiegészítő támogatásokat figyelembe véve.
	Az elszámolás benyújtását követő 1 hónapon belül a társult önkormányzatot érintő pénzügyi követeléseket teljesíteni kell.  


11.  	Egyéb rendelkezések: 

11.1.A megállapodó képviselő-testületek egybehangzóan kijelentik, hogy a megállapodásból, továbbá a feladatellátás során keletkezett vitás kérdéseiket tárgyalásos úton, egyeztetéssel kívánják rendezni, s bírósági keresetindítási lehetőséggel kizárólag annak eredménytelensége estén élnek. A Felek bármely fél kezdeményezésére 10 munkanapon belül kötelesek egyeztetésen megjelenni.

A megállapodó képviselő-testületek a megállapodást érintő bármely kérdésben saját ülésükön minősített többséggel döntenek, figyelembe véve az 1997. évi CXXXV. törvényt, a hatályos jogszabályokat, továbbá a jelen megállapodásban rögzítetteket.

11.2. A megállapodást annak elolvasása, tartalmának megértése után a képviselő-testületek nevében eljáró polgármesterek, mint az önkormányzati akarattal teljességgel megegyezőt, helybenhagyólag aláírják.

11.3. A megállapodásban nem szabályozott kérdésekben a felek a hatályos jogszabályok és szakmai előírások szerint járnak el.

Martfű, 2011. június 15.





     Fórizs Ágnes                                                       Dr. Kiss Edit
Mezőhék Község polgármestere                                Martű Város polgármestere 


